31/12/2020 | Administración LocalMunicipal
Arzúa
Aprobación definitiva de modificación de ordenanza fiscal

ANUNCIO DE MODIFICACIÓN DA ORDENANZA FISCAL DA TAXA POR PRESTACIÓN DO SERVIZO DE ABASTECEMENTO DE AUGA E CONSERVACIÓN DE CONTADORES E ACOMETIDAS O Pleno do Concello, na sesión extraordinaria-urxente celebrada o día 6/11/2020, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. Igualmente tamén se acordou engadir na disposición derradeira da dita ordenanza, que a modificación da ordenanza reguladora da dita taxa entrará en vigor o 1 de xaneiro de 2021, e estará en vigor ata que entre en vigor a Ordenanza non fiscal reguladora das prestacións patrimoniais de carácter público non tributario que a substituirá. Durante o período de exposición ao público non se formularon reclamacións, elevandose a definitivo o acordo de aprobación provisionial adoptado, en aplicación do artigo 17.3 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais Coa finalidade de darlle cumprimento ao principio constitucional de publicidade das normas e consorte co disposto no artigo 17.4 do citado Real decreto lexislativo 2/2004, publícase agora o texto íntegro da ordenanza modificada: ORDENANZA REGULADORA DA TAXA POLA SUBMINISTRACION DE AUGA E CONSERVACION DE CONTADORES E ACOMETIDAS Artigo 1º.- FUNDAMENTO E NATUREZA No uso das facultades concedidas polos artigos 133.2 e 142 da Constitución e 106 da Lei 7/1985, do 2 de abril, reguladora das bases do réxime local e consonte o que dispoñen os artigos 15 a 19 e 20.4 t) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora de Facendas Locais ( TRLRFL); este Concello establece a taxa por suministración de auga, conservación de contadores e acometidas que se rexerá pola presente Ordenanza fiscal, as normas da cal atenden ó previsto no artigo 57 do TRLRFL. Artigo 2º.- FEITO IMPOÑIBLE Constitúe o feito impoñible desta taxa: 1.- A utilización da rede de fornecemento de auga polos predios situados no termo municipal, os dereitos de acometida e o beneficio obtido polo mantemento do contador e a acometida.2.- A utilización da rede de abastecemento de auga polas vivendas situadas no núcleo de O Pedral, parroquia de A Mella, conectados á rede de abastecemento de auga do concello de Boimorto; en virtude do convenio administrativo a formalizar entre ambos concellos; así como os dereitos de acometida e o beneficio obtido polo mantemento do contador e acometida. Para os efectos de aplica-la taxa distinguense tres tipos de consumo: – Usos domésticos: son os que atenden ás necesidades vitais, tales como bebida, preparación de alimentos, limpeza, aseo, etc. – Usos industriais: son aqueles nos que a auga se emprega como motor ou como axente mecánico ou químico, e nos que se verifica a transformación en vapor, xeo, bebidas carbónicas, etc. – Usos para obras: son os que atenden ás necesidades da construcción, como elaboración de argamasas e formigóns, rego e outras.2.- O servicio de verificación e conservación de contadores nos térmos previstos no artigo 29 do Regulamento do servicio municipal de fornecemento de auga potable.3.- O servicio de conservación de acometidas nos termos previstos no artigo 15 do Regulamento do Servicio municipal de fornecemento de auga potable. Artigo 3º.- SUXEITO PASIVO.1.- Son suxeitos pasivos desta taxa en concepto de contribuíntes as entidades físicas e xurídicas, e as entidades a que se refire o art.35.4 da Lei xeral tributaria, que soliciten a prestación do servicio ou sexan usuarias do mesmo en virtude de calquera título.2.- Terán a consideración de sustitutos do contribuínte os propietarios dos inmobles afectados, que poderán repercuti-las cotas, no seu caso, nos respectivos usuarios. Artigo 4º.- RESPONSABLES.1.- Responderán solidariamente das obrigas tributarias do suxeito pasivo, as persoas físicas e xurídicas a que se refire o artigo 42 da Lei xeral tributaria.2.- Serán responsables subsidiarios os administradores das sociedades e os síndicos, interventores ou liquidadores de quebras, concursos sociedades e entidades en xeral, nos supostos e co alcance que sinala o artigo 43 da Lei xeral tributaria. Artigo 5º.- BASE IMPOÑIBLE A base impoñible da taxa por suministración de auga potable está constituida polo consumo de auga medido en metros cúbicos e dependendo do concepto de ingreso Artigo 6º.- COTA TRIBUTARIA.1.-Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: A.- Usos domésticos: 1.- Por mantemento do servicio € / m3 1.1.- Mínimo de 10 m3 mes 0.4747 €/m3 1.2.- Desde 11 m3 a 15 m3 mes 0,6644 €/m3 1.3.- Máis de 15 m3/mes 0,9198 €/m3 B.- Usos industriais 1.- Por mantemento do servicio 1.1.- Mínimo de 50 m3 mes 0,6170 €/m3 1.2.- Por m3 que exceda do mínimo 0,9730 €/m3 C.- Usos para obras 1.- Por mantemento do servicio 1.1.- Mínimo de 100 m3 mes 0,6171 €/m3 1.2.- Por m3 que exceda do mínimo 1,0921 €/m3 2.- A cota que se esixirá en todo caso pola prestación do servicio será a mínima establecida segundo o tipo do consumo.3.- No caso de avaría no equipo de medida ou falla de aboamento no momento de efectua-la lectura, estimaráse o consumo consonte co previsto no Regulamento do servicio municipal de suministración de auga potable.4.- Os usuarios que carezan de contador pagarán unha cota mensual de 24 m3 polo uso doméstico e 240 m3 no caso de obras. II.- Outras cotas: A) Cota de alta no servicio 76,25 €. B) Cota única por dereitos de acometida a red xeral de abastecemento: 135,64 €. C) Cota mensual por verificación e conservación de contadores: 0,2335 €. D) Cota mensual por conservación de acometidas: 0,2335 €. Artigo 7º.- EXENCIÓNS E BONIFICACIÓNS Non se aplicarán exencións, bonificacións ni reduccións para a determinación da débeda tributaria que os suxeitos pasivos teñan que satisfacer. Artigo 8º.- OBRIGA DE CONTRIBUIR A taxa devengaráse a partir do comezo da prestación do servicio. Artigo 9º.- NORMAS DE XESTIÓN 1.- A facturación dos consumos faráse bimestralmente. Non obstante, e con carácter excepcional, o Concello poderá aproba-la facturación mensual no caso de aboados con consumos superiores a 500 m3 que o soliciten, e previo informe da empresa suministradora.2.- Os suxeitos pasivos deberán presenta-la solicitude de alta ou baixa no servicio e, unha vez concedida a licencia de conexión á rede, incorporaránse o censo de suxeitos pasivos en concepto de taxa por suministración de auga potable.3.- Os suxeitos pasivos que aparezan como titulares o comezo de cada periodo facturado están obrigados ó pagamento das liquidacións mensuais ou trimestrais correspondentes. Artigo 10º.- INFRACCIÓNS E SANCIÓNS Con respecto á calificación das infraccións rexerá o disposto nos artigos correspondentes do Regulamento do servicio municipal de suministración de auga potable, e para todo o relativo a calificación das infraccións tributarias e a imposición das sancións correspondentes, rexerá o disposto nos artigos 183 e seguintes da Lei xeral tributaria Disposición Derogatoria A partir da entrada en vigor desta Ordenanza queda derogada a anterior Ordenanza reguladora da taxa pola subministración de auga e conservación de contadores e acometidas. Disposición Derradeira redacciones A presente Ordenanza fiscal, cuia redacción foi aprobada polo Pleno da Corporación en sesión celebrada o 30 de novembro de 2007, e entrará en vigor o mesmo día da súa publicación no Boletín Oficial da Provincia e será de aplicación a partir do día 1 de xaneiro de 2.008, permanecendo en vigor ata que entre en vigor a Ordenanza non fiscal, reguladora das prestacións patrimoniais de carácter público non tributario. (redacción modificada por acordos plenarios do 31/10/2008, 30/10/2009, 15/11/2010, 26/10/2011, 26/10/2012.31/10/2013, 31/10/2014, 30/10/2015, 28/10/2016, 03/11/2017, 31/10/2018 e 08/11/2019 e 06.11/2020)) Arzúa, 28 de decembro de 2020 O alcalde-presidente Asdo. José Luis García López